CELEX: 32020D0702(01)
Language: bg
Date: 2020-06-26 00:00:00
Title: Решение на Съвета от 26 юни 2020 година за назначаване на седем членове на Управителния съвет на Европейския орган за безопасност на храните 2020/C 218 I/01

2.7.2020   
               
               
                  BG
               
               
                  Официален вестник на Европейския съюз
               
               
                  CI 218/1
               
            
         РЕШЕНИЕ НА СЪВЕТА
         от 26 юни 2020 година
         за назначаване на седем членове на Управителния съвет на Европейския орган за безопасност на храните
         (2020/C 218 I/01)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 25, параграф 1 от него,
         като взе предвид списъка с кандидати, представен на Съвета от Европейската комисия с писмо от 3 февруари 2020 г.,
         като взе предвид становището, изразено от Европейския парламент с писмо от 14 май 2020 г.,
         като има предвид, че:
         
                     (1)
                  
                  
                     От съществено значение е да се гарантират независимостта, високото научно качество, прозрачността и ефективността на Европейския орган за безопасност на храните. Абсолютно необходимо е също да се гарантира сътрудничеството на този орган с държавите членки.
                  
               
                     (2)
                  
                  
                     Мандатът на седем от членовете на Управителния съвет на Европейския орган за безопасност на храните изтича на 30 юни 2020 г.
                  
               
                     (3)
                  
                  
                     Представеният от Комисията списък беше разгледан с оглед назначаването на седем нови членове на Управителния съвет на Европейския орган за безопасност на храните въз основа на предоставената от Комисията документация и предвид становището, изразено от Европейския парламент. Целта е да се гарантират най-висока степен на компетентност, широк спектър на съответни експертни знания, например в областта на управлението и публичната администрация, и възможно най-широко географско разпределение в рамките на Съюза.
                  
               
                     (4)
                  
                  
                     Съгласно член 25, параграф 1 от Регламент (ЕО) № 178/2002 четирима от членовете на Управителния съвет на Европейския орган за безопасност на храните трябва да имат професионален опит в организации, представляващи потребителите и други групи интереси по хранителната верига. Мандатът на един от членовете на Управителния съвет с подобен професионален опит изтича на 30 юни 2020 г. Ето защо този член следва да бъде заменен от член с професионален опит в организации, представляващи потребителите или други групи интереси по хранителната верига.
                  
               
                     (5)
                  
                  
                     Член 25, параграф 2 от Регламент (ЕО) № 178/2002 предвижда, че мандатът на членовете на съвета е четири години с право на еднократно подновяване. Един от кандидатите без професионален опит в организации, представляващи потребителите или други групи интереси по хранителната верига, вече е назначен за член на Управителния съвет с решения на Съвета от 20 април 2015 г. и 16 юни 2016 г. (2). Първоначално той е довършил мандата на подал оставка член за една година и два месеца и впоследствие е бил назначен за пълен четиригодишен мандат. Поради това този член следва да бъде назначен само за две години и десет месеца, така че общата продължителност на мандата му да не превишава осем години,
                  
               ПРИЕ НАСТОЯЩОТО РЕШЕНИЕ:
         
            Член 1
            Назначават се за членове на Управителния съвет на Европейския орган за безопасност на храните за периода от 1 юли 2020 г. до 30 юни 2024 г.:
            
                        —
                     
                     
                        Г-н Aivars BĒRZIŅŠ,
                     
                  
                        —
                     
                     
                        Г-н Георги Кирилов ГЕОРГИЕВ,
                     
                  
                        —
                     
                     
                        Г-н Ulrich HERZOG,
                     
                  
                        —
                     
                     
                        Г-н Didier HOUSSIN,
                     
                  
                        —
                     
                     
                        Г-жа Eleni IOANNOU-KAKOURI (3)
                        
                     
                  
                        —
                     
                     
                        Г-н Giuseppe RUOCCO.
                     
                  
         
            Член 2
            Назначава се за член на Управителния съвет на Европейския орган за безопасност на храните за периода от 1 юли 2020 г. до 30 април 2023 г.:
            
                        —
                     
                     
                        Г-н Michael WINTER.
                     
                  
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 26 юни 2020 година.
            
               
                  За Съвета
               
               
                  Председател
               
               A. METELKO-ZGOMBIĆ
            
         
         
            (1)  ОВ L 31, 1.2.2002 г., стр. 1.
         
            (2)  Решение на Съвета от 20 април 2015 г. за назначаване на член на управителния съвет на Европейския орган за безопасност на храните (ОВ C 142, 29.4.2015 г., стр. 1) и Решение на Съвета от 16 юни 2016 г. за назначаване на седем членове на Управителния съвет на Европейския орган за безопасност на храните (ОВ C 223, 21.6.2016 г., стр. 7).
         
            (3)  Професионален опит в организации, представляващи потребителите.